钦定古今图书集成/明伦汇编/官常典/第709卷 > 程季然
## 钦定古今图书集成/明伦汇编/官常典/第709卷 > 程季然

按《蜀志杨戏传》注：“季然，名畿，巴西阆中人也。刘璋时
为汉昌长。县有賨人，种类刚猛。昔高祖以定关中，巴
西太守庞羲以天下扰乱，郡宜有武卫，颇招合部曲。
有谗于璋，说羲欲叛者，璋阴疑之。羲闻甚惧，将谋自
守，遣畿子郁宣旨索兵自助。畿报曰：‘郡合部曲，本不
为叛，虽有交构，要在尽诚。若必以惧，遂怀异志，非畿

畿曰：“尔子在郡，不从太守，家将及祸。”畿曰：“昔乐羊为
将，饮子之羹，非父子无恩，大义然也。今虽复羹子，吾
必饮之。”羲知畿必不为己厚，陈谢于璋，以致无咎。璋
闻之，迁畿江阳太守。先主领益州牧，辟为从事祭酒。
后随先主征吴，遇大军败绩，溯江而还。或告之曰：“后
追已至，解船轻去，乃可以免。”畿曰：“吾在军未曾为敌
走，况从天子而见危哉！”追人逐及畿船，畿身执㦸战，
敌船有覆者，众大至，共击之乃死。